b"\n_START_ARTICLE_\nPower-house\n_START_PARAGRAPH_\nPower-house er et Dansk danse- og performance-studie med afdelinger i Aalborg, Aabybro, Aars og St\xc3\xb8vring. Firmaet er ejet af Rikke Vangsgaard og Louise Hejlskov._NEWLINE_Power-house har eksisteret siden 2003. Power-house best\xc3\xa5r af to afdelinger: Power-house Dance Studios samt Power-house Performance._NEWLINE_Firmaets forretning best\xc3\xa5r i undervisning af danseelever, ops\xc3\xa6tning af shows samt levering af koreografi og dansere til underholdningsbranchen. Blandt Power-house's dansere er der flere Danmarksmestre i Hip Hop og Disco, og firmaet deltager i b\xc3\xa5de indenlandske og udenlandske turneringer.\n_START_SECTION_\nEvents og arrangementer\n_START_PARAGRAPH_\nI s\xc3\xa6sonen 2007/08 har Power-house leveret shows samt lavet workshops p\xc3\xa5 samtlige \xc3\x85h Abe-koncerter for andet \xc3\xa5r i tr\xc3\xa6k, dansere og koreografi for den danske popsanger Alex, dansere og koreografi for den mest s\xc3\xa6lgende b\xc3\xb8rneartist, Caroline, dansere og koreografi til MGP FOZ'N'S og dansere til Mini Zulu Rocks i Parken og Legoland Open Air._NEWLINE_Desuden har firmaet gennem workshops arbejdet sammen med Madonnas Confessions Tour-danser, Steve Nestar._NEWLINE_I 2008 har Power-house samarbejdet med MGP 2008-vinderne, The Johanssons, hvor de har leveret dansere og koreografi. Power-house's dansere deltager sammen med The Johanssons til MGP Nordic d. 29. november 2008._NEWLINE_Derudover har firmaet opsat store modeshows for flere store t\xc3\xb8jk\xc3\xa6der (bl.a. Deres og Sparkz) samt storcentre i Jylland._NEWLINE_I efter\xc3\xa5ret 2008 turnerer Power-house rundt med Sigurd Barrett i forbindelse med hans 10-\xc3\xa5rs jubil\xc3\xa6um for DR."